

# ΕΛΛΗΝΙΚΗ ΔΗΜΟΚΡΑΤΙΑ

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

#### ΔΕΛΤΙΟ ΤΥΠΟΥ

#### 

**Αγρίνιο, 9 Ιουλίου 2024**

**«Με μεγάλη επιτυχία ολοκληρώθηκε**

**η  γαστρονομική εκδήλωση προβολής επιχειρήσεων & έκθεσης τοπικών προϊόντων**

**του αγροδιατροφικού τομέα**

**που διοργάνωσε το Επιμελητήριο Αιτωλοακαρνανίας**

**σε συνεργασία με την Ένωση Ξενοδόχων Αιτωλοακαρνανίας**

**στο πλαίσιο του Συνεδρίου για τον Προσκυνηματικό και Εναλλακτικό Τουρισμό στην Αιτωλοακαρνανία «ΚΛΗΡΟΝΟΜΗΜΑΤΑ»**

Είκοσι πέντε (25) τοπικές επιχειρήσεις παρουσίασαν και προσέφεραν τα προϊόντα τους στους επισκέπτες του συνεδρίου αναδεικνύοντας τον αγροδιατροφικό πλούτο του τόπου μας. Καταξιωμένοι επιχειρηματίες του χώρου αλλά και η νέα γενιά επιχειρηματιών παρουσίασαν την αγροδιατροφική αριστεία των προϊόντων τους, με χαμόγελο και πάθος για τις δημιουργίες τους, με αγάπη για τον τόπο που ζουν και δραστηριοποιούνται επαγγελματικά.

Φέτα, τσαλαφούτι, γιαούρτι, γραβιέρα, κεφαλογραβιέρα, μέλι, λουκούμια, χειροποίητα κέικ και αρτοποιήματα, μαρμελάδες, γλυκά του κουταλιού, χειροποίητα ζυμαρικά, λικέρ φρούτων, οίνοι, τσίπουρα & ούζα, ελιές και premium ελαιόλαδο, αυγοτάραχο, αλάτι, καπνιστό χταπόδι και γαρίδες, τοπικά κρέατα, αλλαντικά και χειροποίητο λουκάνικο, προσφέρθηκαν με ποικίλους τρόπους και συνταγές σε όσους αποδέχθηκαν την πρόσκληση φιλοξενίας του Επιμελητηρίου Αιτωλοακαρνανίας και των επιχειρηματιών συμμετέχοντας στο γαστρονομικό αυτό πανηγύρι.

Τη γαστρονομική εκδήλωση επισκέφτηκαν εκφράζοντας τον θαυμασμό τους για τον πλούτο της περιοχής αλλά και για την αριστεία της επιχειρηματικής μεταποιητικής αιτωλοακαρνανικής επιχείρησης, η Υφυπουργός Τουρισμού Έλενα Ράπτη, ο Υφυπουργός Εργασίας Κώστας Καραγκούνης, οι εκπρόσωποι του Ελληνικού Κοινοβουλίου, Θανάσης Παπαθανάσης, Μίλτος Ζαμπάρας, Χριστίνα Σταρακά, Μανώλης Χριστοδουλάκης. ο Αντιπεριφερειάρχης Αιτωλοακαρνανίας Αθανάσιος Μαυρομάτης, οι Δήμαρχοι, Αγρινίου Γεώργιος Παπαναστασίου, Ι.Π. Μεσολογγίου Σπύρος Διαμαντόπουλος, Άκτιου – Βόνιτσης Αθανάσιος Κασόλας, Θερμού Σπύρος Κωνσταντάρας, Ξηρομέρου Ιωάννης Τριανταφυλλάκης, ο Σεβασμιότατος Μητροπολίτης Αιτωλίας και Ακαρνανίας κ. κ. Δαμασκηνός, ο Σεβασμιότατος Μητροπολίτης Δωδώνης κ. κ. Χρυσόστομος, ο Πρόεδρος του Επαγγελματικού Επιμελητηρίου Αθηνών Γιάννης Χατζηθεοδοσίου και ο Αντιπρόεδρος Νικόλαος Γρέντζελος, ο Πρόεδρος της Ένωσης Ξενοδόχων Αιτωλοακαρνανίας Βασίλειος Τσάρκος, ο Πρόεδρος της Αναπτυξιακής Εχινάδων & Αιτωλοακαρνανίας Κωσταντίνος Μπόκας, ο Πρόεδρος του Συλλόγου Εμπόρων & Επιχειρηματιών Δήμου Αγρινίου Σωκράτης Κωστίκογλου, ο Δημοσιογράφος Κωστής Τσιακανίκας καθώς και πλήθος δημοσιογράφων, επιχειρηματιών και πολιτών.

Στην εν λόγω πολύ σημαντική έκθεση, συμμετείχαν με φυσική παρουσία οι παρακάτω επιχειρήσεις:

Μυργιάννης Χρήστος - CAKE SECRET COMPANY, Το Λουκουμάκι Αγρινίου, ΑΜΦΙΓΑΛ -ΑΜΦΙΛΟΧΙΑΣ ΓΗ Τυροκομείο, Κτήμα ταξιαρχών - Οικογένεια Αγγελοκωστόπουλος, Αγροτικός Συνεταιρισμός Αρχαία Ωλένεια, Κουβέλη Αρετή του Αλεξάνδρου – ETOLEA, Αγροτικός Συνεταιρισμός Ελαιοπαραγωγών Αιτωλοακαρνανίας - AETOLEA OLIVES, Φωλιάς Γεώργιος του Ιωάννη - Αγορά κρεάτων Αμφιλοχίας, Χαρά Αρκουμάνη - CHARISMAMA, Αφοί Στέφου & ΣΙΑ Ε.Ε. - Παραδοσιακό Αυγοτάραχο, ΚΟΥΤΕΡΗΣ ΑΕΒΕ - CORONA COOKIES, ΒΑΪΝΑΡΙ Ι.Κ.Ε., Οινοποιείο Αφοί Γρίβα - Grivas Wines, Παπαθανασόπουλος Κώστας του Σπυρίδωνα - «Το Πέτρινο Χωριό», XIROS Αλάτι Μεσολογγίου ΙΚΕ, Γραμμένου Αικατερίνη - « ο Κήπος των Εσπερίδων», Τσικριτέας Αθανάσιος - KOKA ΗΟΝΕΥ.

Με εκθέματα & χορηγία προϊόντων οι :

Παπαθανασίου Α.Β.Ε.Ε – Τυροκομικά, Ποτοποιία Δυτικής Ελλάδος - Ούζο Τσίπουρο το Βραχωρίτικο, ΣΤΕΡΓΙΑΝΝΗ ΔΗΜΗΤΡΑ - ΤΖΙΦΡΗΣ Γαλακτοκομικά, ΗΛΙΔΑ Α.Ε., Αφοί Στούμπου - Μέλι ΕΠΙΛΕΚΤΟ, Βασίλειος Ηλιόπουλος - ΝΙΑΜΑ Gluten Free.

**ΑΠΟ ΤΗ ΔΙΟΙΚΗΣΗ**